ПРЕДПРИЯТИЕ ЗА ПРОИЗВОДСТВО НА БОИ И ДЕКОРАТИВНИ МАЗИЛКИ **MP**

Сборник от технически карти на линия „**СПЕЦИАЛНИ ПРОДУКТИ**”

ДАТА НА АКТУАЛИЗИРАНЕ: 18 ДЕКЕМВРИ 2006 Г.

|  |
| --- |
| **ТЕХНИЧЕСКА КАРТА НА АРТ. 0836**  **ACQUAFLOOR (АКУАФЛОР)** |

**Двукомпонентна епоксидна боя на водна основа за подове и стени, подложени на повишено износване**

ХАРАКТЕРИСТИКИ:

**ACQUAFLOOR** представлява водоразтворим двукомпонентен епоксиден емайл, на основата на специфичен нискоароматен модифициран аминно-епоксиден свързващ материал, намиращ приложение в обработка на интериорни повърхности. Харатеризира се с особена устойчивост на надраскване и на износване, ниска степен на поглъщане на замърсяванията, както и повишено ниво на сцепление. **ACQUAFLOOR**, благодарение на ниската микропорьозност на своя филм, не се влияе особено от наличието на остатъчна влага в носещата основа, в сравнение с другите подобни продукти на разтворима основа, въпреки че, преди всяко приложение, този фактор се оценява внимателно. При **ACQUAFLOOR**, след като филмът се втвърди, става устойчив на въздействието на обикновените промишлени миещи средства, масла и обикновени химически вещества.

Продуктът съдържа ниски остатъчни количества свободни амини.

ОБЛАСТИ НА ИЗПОЛЗВАНЕ:

**ACQUAFLOOR**, поради характеристиките си на устойчивост, трайност и сцепление, се явява удобен продукт за защита на всички повърхности, подложени на вървене и стъпване по тях, на често почистване и миене, които е необходимо да бъдат защитени от износване и от замърсяване и поддържани водонепроницаеми.

**ACQUAFLOOR** е специално приложим при помещения, предназначени за хранителни продукти, както и за санитарни и промишлени цели, благодарение на ниската степен на отделяне на разтворителни съставки и повишената повърхностна твърдост на образувания филм; може да се полага върху бетон, циментови подове, фаянсови плочки, повърхности в работилници, стълбища, гаражи и навсякъде, където се изисква повишена механическа и химическа издръжливост.

Поради своето естество, продуктът **ACQUAFLOOR** е предназначен за вътрешно приложение. Осъществените тестове за външно приложение показват тенденция към пожълтяване и леко изронване на повърхностния филм във времето.

НАЧИН НА ПРИЛАГАНЕ:

За постигане на благоприятен резултат при работата с продукта, основното изискване е да се провери състоянието на носещата основа и способността на **ACQUAFLOOR** да се свърже отлично към нея, вследствие на което се препоръчва, преди извършване на работата, да се осъществи изпитателен тест в най-критичното място.

**Върху нови подове или стени**: замазката е необходимо да престои минимум 30 дни, както и да няма наличие на прах, замърсявания, влага, соли, масла, силикони или други вещества, които могат да влошат закрепването.

**Върху стари повърхности**: препоръчва се да се извърши обработка на повърхностния слой с помощта на машина за почистване с дробинки (дробометна машина), с цел да се смъкнат слоевете от стари бои, импрегниращи материали, восъци, силикони, замърсявания, омаслявания и др. И в този случай е необходимо да се гарантира отсъствието на прах, замърсявания, влага, соли, масла, силикони или други вещества, които могат да влошат закрепването.

Преди използуване е необходимо да се разбърка старателно **ACQUAFLOOR TRASPARENTE** с **ACQUAFLOOR CATALIZZATORE** в съотношение 100 : 22.5 за обем, да се смеси **ACQUAFLOOR PIGMENTATO base A** с **ACQUAFLOOR CATALIZZATORE** в съотношение 100 : 26.6.

При полагане върху поглъщащи повърхности се препоръчва да се нанесе една първа ръка с **ACQUAFLOOR TRASPARENTE**, разредена до 10 % с вода, изпълняваща ролята на праймер и на водоустойчив слой. При полагане върху плътни повърхности, намиращи се в добро състояние, може директно да се нанесе **ACQUAFLOOR TRASPARENTE** или **PIGMENTATO**, в зависимост от желаното финално покритие.

Продуктът катализира като се смесят внимателно двата компонента, след което се разрежда с вода в съотношение 5 – 10 %. След като катализира, продуктът притежава време, през което може да се обработва, от около 1.5 – 2 часа.

От полагането на праймера или първата ръка е необходимо да се изчакат около 12 – 24 часа, преди да се нанесе следващата ръка, като не трябва да се оставя да преминат повече от 24 часа между полагането на две ръце, а в противен случай е необходимо да се заглади старателно повърхността и да се провери сцеплението на следващата ръка.

Продуктът не лепи прах след около 4 – 6 часа и е подходящ за внимателно стъпване по него след около 24 часа. Пълното втвърдяване на повърхностния филм, следователно достигането на ефективната механическа устойчивост, се постига след около 7 дни. След като продуктът бъде нанесен е необходимо да се проветрят помещенията за улесняване на изсъхването на продукта и изпаряването на разтворителите.

Ниските температури или повишената влажност на помещението удължават значително времето за изсъхване.

* **Повишената механична якост на продукта, все пак не гарантира, имайки предвид положената дебелина на слоя (150 – 250 микрона), абсолютната устойчивост на изтриване и износване в случай на движение на кари, транспалетни колички и др. В тези случаи се препоръчва прилагането, от страна на висококвалифициран персонал, на продукта, смесен със силициеви пясъци и нанесен с помощта на шпакла на слоеве с дебелина около 1 мм.**

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 8º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Имайки превид разнообразните и сложни случаи на нуждата от намеса е необходимо да се търси помощта на нашата техническа сервизна служба. Нашата фирма не носи каквато и да е било отговорност по отношение на приложения на продукта, които не спазват посочените инструкции и препоръки, съдържащи се в настоящата информация.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С:** повърхностно (без да задържа прах) – за 4 - 6 часа, възможност за повторно полагане – след 12 - 24 часа, възможност за стъпване – след около 24 часа, пълна механическа якост – след около 7 дни.

**СЪОТНОШЕНИЕ НА**

**КАТАЛИЗИРАНЕ: Trasparente** (прозрачен) – катализира при 22.5 % в обем;

**Pigmentato base A** (пигментиран основа А) – катализира при 26.6 % в обем.

**ВРЕМЕ ЗА ОБРАБОТКА**

**СЛЕД СМЕСВАНЕ НА**

**КОМПОНЕНТИТЕ:** около 1.5 – 2 часа

**РАЗХОДНА НОРМА:** **Trasparente** - 0.100 – 0.150 l/m2 за ръка

**Pigmentato base A** - 0.180 – 0.200 l/m2 за ръка

**СПЕЦИФИЧНО ТЕГЛО:** 1.210 ± 0.05 kg/l - бяло; 1.120 ± 0.05 kg/l – прозрачно

**ВИСКОЗИТЕТ:** ------------ cps

**СУХ ОСТАТЪК ПРИ 105 ºС** 56 % ± 1 % - бяло; 19 % - прозрачно

**PVC (Обемна пигментна**

**концентрация): 35 % пигментиран продукт**

**pH:** -------

**СЪХРАНЕНИЕ:** 12 месеца

**ВИД НА ИЗСЪХНАЛИЯ ФИЛМ:** гладък и лъскав (около 80 gloss)

**РАЗРЕДИТЕЛ (за сухия продукт):** вода

**ОПАКОВКА:** **Trasparente** (прозрачен), **Pigmentato** (пигментиран):12 l и 4 l

**Catalizzatore per trasparente** (катализатор за прозрачен): 2.7 l и 0.9 l

**Catalizzatore per pigmentato** (катализатор за пигментиран)**:** 3.2 l и 1.07 l

**ЦВЕТОВЕ** **RAL**

**Класификация в съответствие със Законодателно постановление No 161 от 27.03.2006 г.:**

J) двукомпонентни бои с високи експлоатационни характеристики;

Гранични стойности на емисии от органични летливи съставки (C.O.V.) в g/l:

от 01.01.2007 г. = 140 g/l

от 01.01.2010 г. = 140 g/l

Максимална стойност на емисии от органични летливи съставки (C.O.V.) в продукта:

100 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0836** **ACQUAFLOOR** |

Полагане на **ACQUAFLOOR TRASPARENTE** или **PIGMENTATO**, водоразтворим двукомпонентен епоксиден емайл, за вътрешно приложение, ниско ароматен, харатеризиращ се с особена устойчивост на надраскване и на износване, ниска степен на поглъщане на замърсяванията, както и повишено ниво на сцепление, устойчив на обикновените промишлени миещи средства, масла и обикновени химически вещества, особено подходящ при помещения, предназначени за хранителни продукти, както и за санитарни и промишлени цели, благодарение на ниската степен на отделяне на разтворителни съставки и повишената повърхностна твърдост на образувания филм; полага се с валяк в две ръце с минимална дебелина на слоя от 150 до 200 микрона; проверява се доколко е подходяща носещата основа, като предварително се извършва съответното почистване и подготовка, при предварително нанасяне на една първа ръка с продукта **ACQUAFLOOR TRASPARENTE**, разреден до 10 % с вода, изпълняващ ролята на праймер и на водоустойчив слой.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica